Source: https://www.riigiteataja.ee/akt/103122015010
Timestamp: 2020-05-26 18:28:20+00:00
Document Index: 2194788

Matched Legal Cases: ['§ 1', '§ 2', '§ 3', '§ 6', '§ 1', '§ 2', '§ 3', '§ 6']

Meremehe teenistusraamatu vorm, tehniline kirjeldus ja teenistusraamatusse kantavate andmete loetelu – Riigi Teataja
Meremehe teenistusraamatu vorm, tehniline kirjeldus ja teenistusraamatusse kantavate andmete loetelu
Meremehe teenistusraamatu vorm, tehniline kirjeldus ja teenistusraamatusse kantavate andmete loetelu - sisukord
1 Meremehe teenistusraamatu vorm ja tehniline kirjeldus
§ 1 Meremehe teenistusraamatu mõõtmed ja vorm
§ 2 Teenistusraamatu kaante kirjeldus
§ 3 Teenistusraamatu lehekülgede kirjeldus
2 Teenistusraamatusse kantavad andmed
§ 6 Teenistusraamatusse kantavad andmed
RT I, 03.12.2015, 10
Vastu võetud 30.11.2015 nr 51
1. peatükk Meremehe teenistusraamatu vorm ja tehniline kirjeldus
§ 1. Meremehe teenistusraamatu mõõtmed ja vorm
(1) Meremehe teenistusraamatu (edaspidi teenistusraamat) mõõtmed on vastavalt Rahvusvahelise Tsiviillennundusorganisatsiooni (ICAO) Doc 9303-1 spetsifikatsioonile 88 × 125 millimeetrit. Meremehe teenistusraamatu vorm on esitatud käesoleva määruse lisas.
(2) Teenistusraamatu kaante ja lehtede välisnurgad on ümarad.
(3) Teenistusraamatus on 32 lehekülge.
(4) Teenistusraamatu vorm peab vastama ICAO Doc 9303-3 spetsifikatsioonile ja määruse lisale.
§ 2. Teenistusraamatu kaante kirjeldus
(1) Teenistusraamatu kaaned on tumesinist värvi. Esikaanel on kuldset värvi, riigivapi seaduse lisas 3 esitatud Eesti Vabariigi suure riigivapi (edaspidi riigivapp) kujutis, sõnad „EESTI”, „ESTONIA”, „MEREMEHE TEENISTUSRAAMAT” ja „SEAFARER’S DISCHARGE BOOK” ning ICAO elektroonilise reisidokumendi sümbol. Kaantel on ultraviolettvalguses nähtavad kollaselt fluorestseerivas trükis rukkilille kujutised.
(5) Kaante sisekülgedel on värviline riigivapi kujutis ja kaante sisekülgede paremas servas valgete tähtedega laineliselt paigutatud vertikaalsuunalised korduv tekst „EESTI ESTONIA”.
§ 3. Teenistusraamatu lehekülgede kirjeldus
(1) Teenistusraamatu lehekülgedel, välja arvatud lehekülgedel 1 ja 32, esinevad koos heleroheline, sinakasroheline, helesinine, tumesinine ja valge värv ning värvilised turvakiud.
(2) Alates teisest leheküljest on teenistusraamatu ülaserva kooniliselt ja tagakaant läbivalt augustatud geomeetrilistest kujunditest moodustatud teenistusraamatu number.
(3) Teenistusraamatu leheküljed on nummerdatud alates neljandast leheküljest. Number on esitatud lehekülje välisservas tumesinisel ristkülikul valget värvi ja korratud mikrokirjas.
(4) Teenistusraamatu köitepoolses ääres on läbivas valguses vaadeldav turvaniit, milles kordub tekst „EESTI ESTONIA”.
(5) Teenistusraamatu esimesel leheküljel on dokumendi külgserva suhtes vaadatuna läbivas valguses vaadeldavad vesimärgid, millest lehe keskosas on lõvi kujutis, lehe ülemises osas kordub tekst „EST” ning lehe paremas ja vasakus servas ja nurgas on joonelemendid.
(6) Teenistusraamatu neljandast kuni kolmekümne teise leheküljeni on läbivas valguses vaadeldavad vesimärgid, millest lehe keskosas on lõvi kujutis ning lehe ülemises ja alumises osas on sõna „ESTONIA”.
(7) Teenistusraamatu lehtedel on ultraviolettvalguses nähtavad värviliselt fluorestseerivad turvakiud.
(8) Teenistusraamatu esimesel leheküljel on ultraviolettvalguses nähtavad lehe ülemises servas punaselt ja kollaselt ning lehe alumises servas punaselt ja siniselt fluorestseerivad mikrokirja sisaldavad lainelised kujunduselemendid. Lehekülje välisservas on ultraviolettvalguses sinisena fluorestseerival alal leheküljenumber.
(9) Teenistusraamatu teise lehekülje ülaservas, lähtudes käesoleva paragrahvi lõikes 15 sätestatust, on ultraviolettvalguses punaselt fluorestseerivad sõnad „EESTI”/„ESTONIA”, fotokujutise alas kollaselt fluorestseeriv ümar element ning lehe alumises osas siniselt fluorestseeriv leheküljenumber ja lehe alumises servas kollaselt fluorestseerivad lainelised joonelemendid. Ultraviolettvalguse mõjul ilmub fotokujutise alas lühiajaliselt nähtavale violetne ümar motiiv ja korduv tekst „EESTI ESTONIA”.
(10) Teenistusraamatu kolmandal leheküljel on lehe ülemises servas ultraviolettvalguses punaselt ja kollaselt fluorestseerivana nähtav mikrokirja sisaldav laineline kujunduselement.
(11) Teenistusraamatu kuni kolmekümne esimese leheküljeni on ultraviolettvalguses nähtavad lehe ülemises servas punaselt ja kollaselt ning lehe alumises servas punaselt ja siniselt fluorestseerivad mikrokirja sisaldavad lainelised kujunduselemendid. Lehtedel on ultraviolettvalguses leheküljeti varieeruval kõrgusel ja värviga kollaselt, siniselt või punaselt fluorestseeriv rukkilille ja mikrokirja sisaldav element. Lehekülgede välisservades on ultraviolettvalguses siniselt fluorestseerival alal leheküljenumber.
(12) Teenistusraamatu neljanda kuni kolmekümne esimese lehekülje alaserva keskosas on sõnad „Meremehe teenistusraamat / Seafarer’s discharge book”.
(15) Teenistusraamatu lehekülgedel asetseb tekst rõhtsalt, välja arvatud teisel, kolmandal ja kuuendal leheküljel, kus tekst ning kujundus- ja muud elemendid on trükitud köite suhtes paralleelselt.
(16) Teenistusraamatu esimesele leheküljele on tumesinise värviga trükitud sõnad „EESTI”, „ESTONIA”, „MEREMEHE TEENISTUSRAAMAT” ja „SEAFARER’S DISCHARGE BOOK” ning järgmine tekst:
„Käesolev meremehe teenistusraamat on Rahvusvahelise Tööorganisatsiooni 1958. a konventsiooni (nr 108) „Meremeeste riiklike isikut tõendavate dokumentide kohta” alusel välja antud meremehe isikut tõendav dokument. Käesolev dokument on eraldiseisev dokument, mitte pass.
This seafarer’s discharge book is a seafarer’s identity document for the purpose of the Seafarers’ National Identity Documents Convention (No. 108), 1958, of International Labour Organization. This document is a stand-alone document and not a passport.”.
(17) Teenistusraamatu esimese lehekülje alaserva vasakus nurgas on sinakasrohelise värviga trükitud läbivas valguses vaadeldav geomeetriline kujund ja keskosas on musta värviga trükitud teenistusraamatu number.
(18) Teenistusraamatu teise lehekülje paremas ülanurgas, lähtudes käesoleva paragrahvi lõikes 15 sätestatust, on trükitud sinakasrohelise värviga läbivas valguses vaadeldav geomeetriline kujund, musta värviga teenistusraamatu number ning dokumenti kallutades sinisest roheliseks muutuva värvusega ICAO elektroonilise reisidokumendi sümbol. Lehekülje ülaservas on alates vasakult tumesinise värviga trükitud sõnad „MEREMEHE TEENISTUSRAAMAT”, „SEAFARER’S DISCHARGE BOOK” ja „EESTI / ESTONIA”. Lehekülje alaservas on valgete tähtedega laineliselt paigutatud korduv tekst „EESTI ESTONIA”.
(19) Teenistusraamatu teisele leheküljele on tumesinise värviga trükitud andmeväljade nimetused järgmise tekstiga:
(20) Teenistusraamatu kolmandale leheküljele on tumesinise värviga trükitud teenistusraamatu isikuandmete lehe ja laminaadi turvaelementide piltkujutised ning järgmine tekst:
(21) Teenistusraamatu neljandale leheküljele on tumesinise värviga trükitud järgmine tekst:
(22) Teenistusraamatu viiendale leheküljele on tumesinise värviga trükitud järgmine tekst:
(23) Teenistusraamatu kuuendal leheküljel, lähtudes käesoleva paragrahvi lõikes 15 sätestatust, on tumesinise värviga trükitud sõnad „Märkused / Observations”.
(24) Teenistusraamatu kümnendale leheküljele on tumesinise värviga trükitud järgmine tekst:
(25) Teenistusraamatu üheteistkümnendale leheküljele on tumesinise värviga trükitud järgmine tekst:
(26) Teenistusraamatu kaheteistkümnendale kuni kolmekümne esimesele leheküljele on tumesinise värviga trükitud järgmine tekst:
(27) Teenistusraamatu kolmekümne teisele leheküljele on tumesinise värviga trükitud järgmine tekst:
„Käesolev meremehe teenistusraamat on Eesti riigi omand.
Meremehe teenistusraamatus on 32 lehekülge
This seafarer’s discharge book contains 32 pages”.
(1) Teenistusraamatu teine lehekülg kaetakse dokumendi isikustamise käigus turvaelemente sisaldava laminaadiga. Laminaat kantakse leheküljele köite suhtes paralleelselt.
(2) Laminaadi vasakus ülemises nurgas on musta värviga trükitud laminaadi number, fotokujutise ülemist piirkonda katvas alas on teenistusraamatut kallutades kuldsest roheliseks muutuva värvusega lõvi kujutis ning alumist piirkonda katvas alas on hõbedaselt sõnad „EESTI VABARIIK” ja rukkilille kujutis.
(1) Teenistusraamat on köidetud sinist, musta ja valget värvi komponendist koosneva niidiga.
2. peatükk Teenistusraamatusse kantavad andmed
§ 6. Teenistusraamatusse kantavad andmed
(1) Teenistusraamatu teisele leheküljele kantakse järgmised andmed:
1) teenistusraamatu kasutaja värviline fotokujutis;
2) teenistusraamatu liigi lühend P;
3) teenistusraamatu väljaandja riigi kood EST;
4) teenistusraamatu kasutaja perekonnanimi või -nimed;
5) teenistusraamatu kasutaja eesnimi või -nimed;
6) teenistusraamatu kasutaja kodakondsus;
7) teenistusraamatu kasutaja sünniaeg;
8) teenistusraamatu kasutaja isikukood;
9) teenistusraamatu kasutaja sugu;
10) teenistusraamatu kasutaja sünnikoht riigi täpsusega (riigi nimi), koos riigi nime lühendiga vastavalt EVS-EN ISO 3166-1 standardile;
11) teenistusraamatu väljaandmise kuupäev;
13) teenistusraamatu kehtivuse viimane kuupäev;
14) teenistusraamatu kasutaja allkiri.
(2) Alla 15-aastase, piiratud teovõimega täisealise või allkirjavõimetu isiku teenistusraamatu teise lehekülje andmeväljale „Kasutaja allkiri / Holder’s signature” kantakse kolm rukkilille stiliseeritud kujutist. Sellele andmeväljale võib kanda 7–14-aastase või piiratud teovõimega täisealise isiku allkirja.
(3) Teenistusraamatu teise lehekülje alaservas paiknevale masinloetavale väljale kantakse vastavalt ICAO Doc 9303-1 spetsifikatsioonis esitatud kujul järgmised andmed:
3) teenistusraamatu kasutaja perekonnanimi või -nimed;
4) teenistusraamatu kasutaja eesnimi või -nimed;
5) teenistusraamatu number;
6) teenistusraamatu kasutaja kodakondsus EST;
8) teenistusraamatu kasutaja sugu;
9) teenistusraamatu kehtivuse viimane kuupäev;
10) teenistusraamatu kasutaja isikukood;
(4) Käesoleva paragrahvi lõike 1 punktides 2–13 sätestatud andmed kantakse teenistusraamatu teisele leheküljele ka ultraviolettvalguses kollaselt fluorestseerivas trükis ja lõikes 3 sätestatud andmed siniselt fluorestseerivas trükis ning teenistusraamatu kasutaja fotokujutis värviliselt fluorestseerivas trükis.
(5) Teenistusraamatu kolmandale leheküljele kantakse:
1) teenistusraamatu kasutaja isikuandmetest koosnev dokumendi kasutaja must-valge fotokujutis;
2) teenistusraamatu kehtivuse kontrollimiseks kasutatav masinloetava koodi kujul esitatud konkreetset dokumendinumbrit sisaldav internetiaadress.
(6) Teenistusraamatu kuuendale kuni üheksandale leheküljele kantakse vajaduse korral Eesti või välisriigi asutuste ametlikud märkused.
(7) Teenistusraamatu kaheteistkümnendale kuni kolmekümne esimesele leheküljele kantakse teenistusraamatu kasutaja ametikohale peale- ja ametikohalt mahamunsterdamise kohta järgmised andmed:
8) teenistusraamatu kasutaja ametikoht;
(8) Teenistusraamatu elektroonilisele andmekandjale kantakse vastavalt ICAO Doc 9303-1 spetsifikatsioonile digitaalselt käesoleva paragrahvi lõike 1 punktis 1 ja lõikes 3 nimetatud andmed ning teenistusraamatu kasutaja sõrmejäljekujutised koos märkega, millised sõrmejäljekujutised ja mitu neist on dokumenti kantud.
(1) Vabariigi Valitsuse 22. veebruari 2007. aasta määruse nr 54 „Meremehe teenistusraamatu vormi, tehnilise kirjelduse ja teenistusraamatusse kantavate andmete loetelu kehtestamine” alusel väljaantud teenistusraamatud kehtivad kuni nende kehtivusaja lõpuni.
(2) Vabariigi Valitsuse 13. veebruari 2014. aasta määruse nr 21 „Meremehe teenistusraamatu vormi, tehnilise kirjelduse ja teenistusraamatusse kantavate andmete loetelu kehtestamine” alusel väljaantud teenistusraamatud kehtivad kuni nende kehtivusaja lõpuni.
Lisa Meremehe teenistusraamatu vorm